**VPISNI POGOJI ZA PRVOSTOPENJSKE UNIVERZITETNE ŠTUDIJSKE PROGRAME FF ZA ŠTUDIJSKO LETO 2023/2024**

V skladu s sklepom Komisije senata UL za dodiplomski študij z dne 24. 1. 2023 **bodo za prvostopenjske univerzitetne študijske programe Filozofske fakultete v študijskem letu 2023/2024 veljali pogoji za vpis in merila za izbiro, kot sledi:**

**a)        za spodaj navedene dvopredmetne študijske programe in študijske programe z  enopredmetnimi in dvopredmetnimi smermi velja, da bodo pogoji za vpis in merila za izbiro ostali nespremenjeni in torej enaki, kot so bili v preteklem študijskem letu (to je v študijskem letu 2022/2023):**

•          Anglistika (enopredmetna in dvopredmetna smer),

•          Azijske študije

* Japonologija (enopredmetna in dvopredmetna smer),
* Koreanistika (dvopredmetna smer),
* Sinologija (enopredmetna in dvopredmetna smer),

•          Bibliotekarstvo in informatika (enopredmetna in dvopredmetna smer),

•          Češki jezik in književnost (dvopredmetni študijski program),

•          Etnologija in kulturna antropologija (enopredmetna in dvopredmetna smer),

•          Filozofija (enopredmetna in dvopredmetna smer),

•          Francistika (dvopredmetni študijski program),

•          Geografija  (enopredmetna in dvopredmetna smer),

•          Germanistika  (enopredmetna in dvopredmetna smer),

•          Grški jezik in književnost (dvopredmetni študijski program),

•          Italijanski jezik in književnost (dvopredmetni študijski program),

•          Južnoslovanski študiji (dvopredmetni študijski program),

•          Latinski jezik in književnost (dvopredmetni študijski program),

•          Muzikologija (enopredmetna in dvopredmetna smer),

•          Pedagogika in andragogika (dvopredmetni študijski program),

•          Polonistika (dvopredmetni študijski program),

•          Prevajalstvo

* Prevajalstvo – slovenščina–angleščina–francoščina (enopredmetna smer),
* Prevajalstvo – slovenščina–angleščina–italijanščina (enopredmetna smer),
* Prevajalstvo – slovenščina–angleščina–nemščina (enopredmetna smer),
* Prevajalstvo – slovenščina–angleščina (dvopredmetna smer),
* Prevajalstvo – slovenščina–francoščina (dvopredmetna smer),
* Prevajalstvo – slovenščina–italijanščina (dvopredmetna smer),
* Prevajalstvo – slovenščina–nemščina (dvopredmetna smer),

•          Primerjalno jezikoslovje (dvopredmetni študijski program),

•          Primerjalno slovansko jezikoslovje (dvopredmetni študijski program),

•          Slovakistika (dvopredmetni študijski program),

•          Slovenistika (enopredmetna in dvopredmetna smer),

•          Sociologija (dvopredmetni študijski program),

•          Splošno jezikoslovje (dvopredmetni študijski program),

•          Španski jezik in književnost (dvopredmetni študijski program),

•          Umetnostna zgodovina (enopredmetna in dvopredmetna smer) in

•          Zgodovina (enopredmetna in dvopredmetna smer).

Pri teh študijskih programih so se namreč razveljavile spremembe pogojev za vpis in meril za izbiro v primeru omejitve vpisa, potrjene na 3. redni seji Komisije senata UL za dodiplomski študij, 8. 3. 2022, in sicer na način, da se vrnejo na stanje, ki je bilo akreditirano za študijsko leto 2022/2023.

b)         za spodaj navedene enopredmetne študijski programe pa veljajo **novi, spremenjeni pogoji**, pri katerih je vnaprej določeno, iz katerih srednješolskih programov se lahko kandidati vpisujejo:

•          **Antični in humanistični študiji (enopredmetni študijski program),**

**•          Arheologija (enopredmetni študijski program),**

**•          Sociologija kulture (enopredmetni študijski program)  ter**

**•          Pedagogika in andragogika (enopredmetni študijski program).**

c)         Pogoji za vpis na programe, kjer se za vpis zahteva splošna matura, niso bili predmet sprememb in ostajajo enaki. To so programi:

•          Primerjalna književnost in literarna teorija (enopredmetna in dvopredmetna smer),

•          Psihologija (enopredmetni študijski program) ter

•          Rusistika (dvopredmetni študijski program).

Pogoji so za vsak posamezen študijski program podrobneje opredeljeni v [*Razpisu za vpis v dodiplomske in enovite magistrske študijske programe  v študijskem letu 2023/24*](https://portal.evs.gov.si/razpisi-za-vpis-javni-koncesionirani)*,* ki je že objavljen in je podlaga za prijavo, zato kandidatom predlagamo, da točne pogoje/merila za izbiro preverijo neposredno v razpisu za vpis. V primeru dilem ali vprašanj se kandidati lahko obrnejo na Referat za dodiplomski študij, kontakti so navedeni [tukaj.](https://www.ff.uni-lj.si/studij/dodiplomski-studij-1-stopnja)